ഇതുവരെ
സൗറോണിനെ വേട്ടയാടാന്‍ സഹോദരന്‍ സ്വജീവനേകി.
അവന്‍റെ ജോലി ഇനി എന്‍റേതാണ്.
ഈ അടയാളം തന്നെ സൗറോൺ രക്ഷപ്പെട്ടതിന്‍റെ തെളിവാണ്.
എവിടെ ആണെന്നതാണ് ചോദ്യം?
തിന്മ ഇല്ലാതായി.
പിന്നെന്തുകൊണ്ട് അത് ഇവിടുന്ന് പോയില്ല?
ഈ വീരന്മാർക്ക് വാലിനോറിന്‍റെ അനശ്വരമായ നാട്ടിലേക്ക് പോകാന്‍
കടലിനു കുറുകെയുള്ള പാത അനുവദിക്കുന്നതാണ്.
നീ ഒരു ഒളിച്ചോട്ടക്കാരനാ, അല്ലേ?
മധ്യ-ഭൂമിയിലേക്ക് മടങ്ങാന്‍ കടമ ആവശ്യപ്പെടുന്നു.
നിന്‍റെ രാജാവിന്‍റെ അടയാളം അതായിരുന്നോ?
എന്‍റെ ജനത്തിന് രാജാവില്ല.
അവകാശപ്പെടുന്നതിലും ഉപരിയാണ് നീ.
നിന്‍റെ ജനത്തിന് രാജാവില്ല, എന്തുകൊണ്ടെന്നാല്‍ നീയാണ് ആ രാജാവ്.
എന്‍റെ കൂടെ മധ്യ-ഭൂമിയിലേക്ക് വരൂ.
നമുക്കൊരുമിച്ച് നമ്മുടെ ഇരു കുലങ്ങളും വീണ്ടെടുക്കാം.
ശ്രദ്ധിക്കൂ. നീ തേടുന്ന നായകൻ ഞാനല്ല.
എന്നെ നീ ഓർക്കുന്നുണ്ടോ?
ഇല്ല.
മോർഗോത്തിൻ്റെ തോൽവിക്ക് ശേഷം, ഞാൻ സൗറോണിനെ വധിച്ചു.
ഞാൻ വിശ്വസിക്കില്ല.
അവനെന്‍റെ ഉത്തരവാദിത്തമാണെന്നാ തോന്നല്‍.
-എല്ലാരും അങ്ങനാണെന്നാ നിന്‍റെ തോന്നല്‍. -അല്ല.
അവനെവിടെയും ഇറങ്ങാമായിരുന്നു, എന്നാല്‍ അവനിറങ്ങിയതിവിടെ.
ഈ അപരിചിതൻ ഒരു മനുഷ്യനോ എൽഫോ അല്ല...
അവൻ മറ്റെന്തോ ആണ്.
തിരികെ വരൂ!
ഇങ്ങനെയാ നമ്മളവനെ സഹായിക്കുക.
ആ നക്ഷത്രങ്ങളെ കണ്ടെത്താൻ നമ്മളവനെ സഹായിക്കണമെന്ന് അവനുണ്ട്.
-നീ എവിടെ പോകുന്നു? -എന്‍റെ സുഹൃത്തിനെ സഹായിക്കാൻ.
ഈ വിശാലവും വന്യവുമായ ലോകത്തിൽ നീയാണെൻ്റെ ഏറ്റവും നല്ല സുഹൃത്ത്.
ഇനിയും എന്തെങ്കിലും ഓർമ്മയുണ്ടോ?
കുറച്ചൊക്കെ വന്നു. ബാക്കി കണ്ടെത്താൻ, എനിക്ക് റൂണിലേക്ക് പോകണം.
ഒരു സാഹസികത പോലെ തോന്നുന്നു.
എൽദാറിൻ്റെ ഈ വെളിച്ചം മങ്ങുകയാണ്.
നമ്മുടെ എല്ലാ ശ്രമങ്ങള്‍ക്ക് ശേഷവും, നമ്മുടെ പതനം വേഗത്തിലാകുകയാണ് ചെയ്തത്.
എൽഫുകള്‍ മധ്യ-ഭൂമി ഉപേക്ഷിച്ചാല്‍, അത് നമ്മുടെ ജനങ്ങളുടെ മാത്രമല്ല,
എല്ലാ ജനങ്ങളുടെയും അവസാനമായിരിക്കും.
ഞങ്ങൾ ഒരു പുതിയ തരം ശക്തി രൂപപ്പെടുത്തുന്നതിൻ്റെ വക്കിലാണ്.
ഭൗതികത്തിന്‍റെയല്ല, ആത്മീയ ലോകത്തിന്‍റെ.
പെട്ടെന്ന്, നിങ്ങളിരുവരും വളരെ പരിചിതരെപ്പോലെ തോന്നുന്നു.
എനിക്കാവുന്ന എളിയ സഹായം ഞാൻ വാഗ്ദാനം ചെയ്യുന്നുവെന്ന് മാത്രം.
തെക്ക് ദേശങ്ങൾക്ക് രാജാവില്ല.
പിന്തുടർച്ചക്കാരില്ല.
നിൻ്റെ പേര് പറയൂ.
എനിക്ക് ഒരുപാട് പേരുകൾ ഉണ്ടായിരുന്നു.
സൗറോൺ ജീവിക്കുന്നത് നീ കാരണമാണ്!
ഗലാദ്രിയൽ, ഹാൽബ്രാൻഡ് എവിടെ?
അവൻ പോയി. അവൻ തിരിച്ചു വരുന്നത് സംശയമാണ്.
ഇനി അവനെങ്ങാനും വന്നാൽ, ആരും അവനുമായി ബന്ധപ്പെടരുത്.
ആ അരുവിയിൽ എന്താണ് സംഭവിച്ചത്?
എല്ലായ്പ്പോഴും, ഒരു തോൽവിക്ക് ശേഷം...
ഈ നിഴൽ മറ്റൊരു രൂപമെടുത്ത് വീണ്ടും വളരുന്നു.
മോർഗോത്ത് പോയി.
നമ്മെ തനിച്ചാക്കുകയും അപമാനിതരാക്കുകയും ചെയ്തുകൊണ്ട്.
പക്ഷേ ഇന്ന്, ഒരു പുതുയുഗം ആരംഭിക്കുകയാണ്.
എന്‍റെ കീഴില്‍.
നിങ്ങളുടെ പുതിയ യജമാനന്‍.
സൗറോൺ.
ഫൊറൊദ് വൈത് രണ്ടാം യുഗത്തിന്‍റെ ഉദയം
ഒരു പുതിയ യുഗത്തിനൊപ്പം ഞാന്‍ ഒരു പുതിയ ദര്‍ശനം കൊണ്ടുവരികയാണ്.
ഉപാധികളില്ലാത്ത അധിനിവേശത്തിലേക്കുള്ള പാത.
കാരണം ഞാന്‍ ഒരു പുതിയ തരം ശക്തി തേടുന്നു.
ഭൗതികത്തിന്‍റെയല്ല, ആത്മീയ ലോകത്തിന്‍റെ.
അദൃശ്യലോകത്തിൻ്റെ ഒരു ശക്തി.
മധ്യ-ഭൂമിയിലെ ജനങ്ങളെ നമ്മുടെ ഇഷ്ടത്തിന് അടിമകളാക്കാൻ നമ്മൾ ഉപയോഗിക്കുന്ന ഒന്ന്.
ഒരുപാട് ഓർക്കുകൾ മരിക്കും.
എന്നാൽ ആ കുഴപ്പത്തിൽ നിന്ന്, ന‍ാം പുതിയതും മികച്ചതുമായ ഒരു ഭരണക്രമം ഉണ്ടാക്കും.
മധ്യ-ഭൂമി തകർത്ത രാക്ഷസരായി നമ്മളിനി വേട്ടയാടപ്പെടില്ല,
മറിച്ച്, അവസാനം അതിനെ സുഖപ്പെടുത്തിയ രക്ഷകരായി ആരാധിക്കപ്പെടും.
അതിലെ ജനങ്ങളെ ഒന്നായി ഭരിക്കാൻ വേണ്ടി അവരെയെല്ലാം ഒരുമിച്ചുകൂട്ടിക്കൊണ്ട്!
സൗറോൺ കള്ളം പറയുന്നു!
സംശയിക്കുന്നത് അത്ര നല്ലതല്ല.
നിങ്ങൾക്ക് ഇപ്പൊ മറ്റാരുമില്ല. വാലാർ നിങ്ങളോട് ഒരിക്കലും പൊറുക്കില്ല.
എൽഫുകള്‍ നിങ്ങളെ ഒരിക്കലും സ്വീകരിക്കില്ല.
മനുഷ്യര്‍...
മനുഷ്യര്‍ ഒരിക്കലും നിങ്ങളെ ഭയത്തോടെയും വെറുപ്പോടെയുമല്ലാതെ നോക്കുകയില്ല.
വേട്ടയാടപ്പെടാനും കശാപ്പുചെയ്യാനും മാത്രം യോഗ്യമായ, ദുഷിച്ചതും നികൃഷ്ടവുമായൊരു വംശം.
ഞാൻ മാത്രമാണ് നിങ്ങളുടെ ഭാവി, എൻ്റെ പാതയാണ് നിങ്ങളുടെ ഏക പാത!
നിങ്ങളിലാർക്കാണ് മറിച്ച് പറയാൻ ധൈര്യമുള്ളത്?
സൗറോൺ പ്രഭുവിന് അഭിവാദ്യങ്ങള്‍!
പുതിയ അന്ധകാര പ്രഭു.
അദാർ വിജയിക്കട്ടെ!
എൻ്റെ മക്കളേ... നിങ്ങൾ സ്വതന്ത്രരാണ്.
അദാർ വിജയിക്കട്ടെ!
ആ വഴിയില്‍ മരണം പതിയിരിപ്പുണ്ട് സുഹൃത്തേ.
എങ്കില്‍ അതാണെന്‍റെ പാത.
ഓർക്കുകളുടെ ഒരു സേന മനുഷ്യര്‍ക്കെതിരെ നീങ്ങുന്നു.
നമ്മള്‍ ഭാഗ്യവാന്മാരായിരുന്നു.
ഒരുപക്ഷെ ഭാഗ്യവാന്മാരായിരിക്കും ആദ്യം മരിച്ചത്.
നീ കഷ്ടപ്പെട്ടെന്ന് എനിക്കറിയാം.
നിൻ്റെ കണ്ണുകളിൽ എനിക്കത് കാണാം.
മറ്റൊരു ജീവിതം നിന്നെ കാത്തിരിക്കുന്നുണ്ട്.
നീ അതിലേക്കൊന്ന് തിരിഞ്ഞാൽ മാത്രം മതി.
ആ രാജമുദ്ര.
അതെന്താണ്?
വളരെക്കാലം മുമ്പ് മരിച്ചുപോയ രാജാക്കന്മാരുടെ പ്രതീകമാണത്.
-നിങ്ങളുടെ കുടുംബം? -അല്ല.
എന്‍റെ കുടംബം അവരെ സേവിച്ചിരുന്നു.
പിന്നെ എന്തിനത് ധരിക്കുന്നു?
നമ്മുടെ വിധി ഒരിക്കലും സുനിശ്ചിതമല്ല,
ഏറ്റവും ശക്തരായവർക്ക് പോലും ഭാഗ്യം മാറുമെന്ന ഒരു ഓർമ്മപ്പെടുത്തലിന്.
ഭീഷണമായ ഒരോർമ്മപ്പെടുത്തൽ.
അല്ലെങ്കില്‍ പ്രതീക്ഷ നിറഞ്ഞ ഒന്ന്.
ഒരു ഉറപ്പായ പാത തകർന്നേക്കാം,
പക്ഷേ എല്ലായ്പ്പോഴും മറ്റൊന്നുണ്ട്.
പലപ്പോഴും, അത് നമ്മെ എവിടേക്കെങ്കിലും മികച്ച രീതിയില്‍ നയിക്കും.
ഏതെങ്കിലും നല്ല സ്ഥലം.
മുമ്പത്തെ മനോനില മാറ്റാനാവുന്ന സ്ഥലങ്ങള്‍ കടലിന് കുറുകെയുണ്ടെന്ന് അവര്‍ പറയുന്നു.
മറ്റൊരു പാത കണ്ടുപിടിക്ക്.
ഒരുപക്ഷേ മറ്റൊരു ജീവിതം.
താല്‍പര്യമുണ്ടെങ്കില്‍ ഞങ്ങളുടെകൂടെ വരൂ.
ഇല്ലെങ്കില്‍, നടന്നോളൂ.
ഒപ്പം മരണത്തെ പിന്തുടര്‍ന്നോണം.
തീരുമാനിക്കേണ്ടത് നീയാണ് സുഹൃത്തേ.
-നിനക്ക് കുഴപ്പമൊന്നുമില്ലല്ലോ? -ഇല്ല.
വീണ്ടും ദുഃസ്വപ്നങ്ങളോ?
എന്താണ് നിന്നെ ഇങ്ങനെ വേട്ടയാടുന്നത്?
ഞാൻ തിന്മ ചെയ്തു.
നാം സമ്മതിക്കാന്‍ കൂട്ടാക്കാത്ത കാര്യങ്ങള്‍ നമ്മളെല്ലാം ചെയ്തിട്ടുണ്ട്.
ഞാന്‍ ചെയ്തിട്ടുള്ളതുപോലെ ഇല്ല.
സ്വയം പൊറുക്കുക.
നീ നല്ലത് തിരഞ്ഞെടുത്തതുകൊണ്ട് നീ ജീവിക്കുന്നു.
പക്ഷേ നാളത്തെ കാര്യമോ?
നീ അത് വീണ്ടും തിരഞ്ഞെടുക്കേണ്ടിവരും.
അടുത്ത ദിവസവും, അതിനടുത്ത ദിവസവും.
അത് നിന്‍റെ സ്വഭാവത്തിന്‍റെ ഒരു ഭാഗം ആവുന്നത് വരെ.
എന്തിലെങ്കിലും പിടിക്ക്.
സഹായിക്കണേ! എന്നെ സഹായിക്കണേ!
എന്നെ സഹായിക്കണേ!
ദേ ഇവിടെ!.
വിധിയുടെ വേലിയേറ്റയിറക്കങ്ങള്‍ തുടരുകയാണ്.
നിങ്ങളുടേത് വേലിയേറ്റമാകാം, അല്ലെങ്കില്‍ വേലിയിറക്കമാകാം.
ദി ലോർഡ് ഓഫ് ദ റിംഗ്സ് : ദി റിംഗ്സ് ഓഫ് പവര്‍
എൽറോണ്ട്, നില്‍ക്ക്, അവ എനിക്ക് തരൂ!
ഞങ്ങൾ നിന്ദിക്കുകയല്ല കമാന്‍ഡര്‍ ഗലാദ്രിയൽ,
ഹെറാള്‍ഡ് എൽറോണ്ടിന്‍റെ ഉത്തരവ് പ്രകാരം നിങ്ങള്‍ ഞങ്ങള്‍ക്കൊപ്പം വരണം.
അത് സത്യമാണോ?
മഹാരാജാവേ.
ഹെറാള്‍ഡ് എൽറോണ്ടിന്‍റെ കൈവശം മൂന്ന് മോതിരങ്ങള്‍ ഉണ്ട്.
മങ്ങുന്നത് തടയാനും നമ്മുടെ ആളുകളെ രക്ഷിക്കാനുമുള്ള ഒരു മാർഗ്ഗം.
നീ ചോദ്യത്തിന് ഉത്തരം നൽകിക്കഴിഞ്ഞാൽ നമുക്ക് മോതിരങ്ങളെപ്പറ്റി ചർച്ച ചെയ്യാം.
നിങ്ങളുടെ കൂട്ടാളിയായ ഈ ഹാല്‍ബ്രാൻഡ് താൻ അവകാശപ്പെട്ടതുപോലുള്ള ആളല്ലെന്ന്
എൽറോണ്ട് എന്നെ അറിയിച്ചുകഴിഞ്ഞു.
എന്നിട്ടും നിങ്ങൾ അവനിൽ നിന്നും കെലെബ്രീമ്പോറിൽനിന്നും ഇത് മറച്ചുപിടിച്ചു.
അത് സത്യമാണോ?
അതെ.
അവനാരാണ്?
ഞാന്‍ വിചാരിച്ച ആളല്ല അവന്‍.
ഞാൻ ചെയ്ത കാര്യങ്ങൾ ചെയ്യാൻ ഇതാണ് കാരണം.
സത്യം വെളിപ്പെടുത്താതിരിക്കാൻ നീ എന്തിനാണിങ്ങനെ അതുമിതും പറയുന്നത്?
മഹാരാജാവേ.
ഞാനൊരിക്കലും അറിഞ്ഞുകൊണ്ട് നമ്മുടെ ഇനത്തെ അപകടപ്പെടുത്തില്ലെന്ന് അങ്ങ് വിശ്വസിക്കണം.
നിന്‍റെ കണ്ണുകൾക്ക് പിന്നിലെ നുണ ഞാനിനി കാണാതിരിക്കുമ്പോള്‍ നിന്നെ വിശ്വസിക്കാം.
ഇനി പറ, ആരാണീ മനുഷ്യന്‍?
ഇവന്‍ മനുഷ്യനല്ല.
ഇവന്‍... മനുഷ്യനായി വേഷം കെട്ടിയ ആളാണ്.
തൻ്റെ യഥാർത്ഥ സ്വഭാവം മറയ്ക്കാൻ, കാഴ്ചയില്‍ സുഭഗനായി പ്രത്യക്ഷപ്പെടുന്നു.
അവന്‍ സൗറോൺ ആണ്.
നിനക്കെങ്ങനെ സാദ്ധ്യമായി?
അതും ഇത്രയും കാലം?.
അവനെന്നെ ചതിച്ചു. ഞാന്‍ വഞ്ചിതയായി.
അല്ല ഗലാദ്രിയൽ, നീ അന്ധയായിരുന്നു. തന്‍റെ തെറ്റുകള്‍ സ്വാഭിമാനത്താല്‍ കാണാതിരുന്നു.
എൽറോണ്ട്, എന്താണ് നിന്നെ അന്ധനാക്കിയത്?
മിണ്ടാതിരിക്കൂ!
ഖാസാഡ് - ഡൂമിലെ നിന്‍റെ പരാജയം ഞങ്ങൾക്ക് വേറെന്ത് വഴിയാ ശേഷിപ്പിച്ചത്?
നീ സുഹൃത്തായിരുന്നു.
മിണ്ടാതിരിക്കൂ!
ആ മോതിരങ്ങള്‍. അതെന്നെ കാണിക്കൂ.
മഹാരാജാവേ, വേണ്ട. അവനത് ദുഷിപ്പിച്ചു കാണും-
അവനത് തൊട്ടിട്ടില്ല മഹാരാജാവേ.
കെലെബ്രീമ്പോറുമൊത്ത് ആഴ്ചകളോളം ജോലിചെയ്ത അവന്‍റെ സ്വാധീനത്തിൻ്റെ ആഴം നമുക്കറിയില്ല.
ഉടന്‍തന്നെ അവസാനത്തെ സ്വര്‍ണ്ണ-ഇലയും വീഴും,
അതോടെ നമ്മുടെ ഇവിടുത്തെ താമസം കഴിഞ്ഞെന്ന് സകല ലിൻഡനെയും അറിയിക്കേണ്ട കടമ എൻ്റേതാവും.
ഒപ്പം എൽഫ് ഈ തീരങ്ങള്‍ എന്നേക്കുമായി ഉപേക്ഷിക്കേണ്ടിവരും.
ഇപ്പോൾ നിങ്ങള്‍ പറയുന്നു, നമ്മുടെ ഏറ്റവും കുടിലനായ ശത്രു വീണ്ടും ഉയർന്നുവരുന്നെന്ന്.
നാമിപ്പോൾ പോയാല്‍, മധ്യ-ഭൂമിയിലെ ജനങ്ങൾ ഒരു പുതിയ അന്ധകാര പ്രഭുവിൻ്റെ
നിഷ്ഠൂരവാഴ്ചയ്ക്ക് കീഴിൽ ദുരിതമനുഭവിക്കാനായി അവശേഷിക്കും.
ആ മോതിരങ്ങള്‍ നമ്മുടെ അവസാന പ്രതീക്ഷയേക്കാൾ കൂടുതലാണ്,
എല്ലാ മധ്യ-ഭൂമിയ്ക്കും അവ അവസാന പ്രതീക്ഷയായിരിക്കാം.
അത് നമ്മളെടുക്കേണ്ട ഒരു സാഹസമാണ്.
അവ എനിക്ക് തരൂ.
മഹാരാജൻ...
സൗറോൺ ഇതുവരെ അത്രയും ശക്തി സമാഹരിച്ചിട്ടില്ല.
അവനത് നേടുന്നത് ഈ മോതിരങ്ങള്‍ മൂലമായിരിക്കാം.
അവയെ നശിപ്പിച്ചേ തീരൂ.
ആ തീരുമാനം നിന്‍റെ പദവിയേക്കാൾ വളരെ ഉയരെയാണ്,
നീ അനുസരിക്കാതിരിക്കുന്ന ഓരോ നിമിഷവും അത് അപകടത്തിലാക്കുകയാണ് നീ ചെയ്യുന്നത്.
എൽറോണ്ട്, ആ മോതിരങ്ങള്‍ തരൂ.
നിന്‍റെ രാജാവില്‍ നിന്നുള്ള കല്‍പ്പനയാണത്.
ഞാനത് വീണ്ടും ഉച്ചരിക്കുന്നതല്ല.
അദ്ദേഹത്തിന്‍റെ കല്‍പ്പന അനുസരിക്കൂ.
നീ അതെന്നോട് പറയുമോ?
അതുമാത്രമാണ് വഴി. അദ്ദേഹത്തെ അനുസരിക്കൂ!
എനിക്ക് ചെയ്യാനാവില്ല.
എനിക്ക് ചെയ്യാനാവില്ലെന്ന് നിനക്കറിയാം.
അവനെ പിടിക്ക്!
എൽറോണ്ട്, അരുത്!
അവനെ കണ്ടെത്ത്. ആ മോതിരങ്ങള്‍ കണ്ടെത്ത്.
പോകൂ!
മോർഡോർ
നില്‍ക്കരുത്! മുന്നോട്ട് പോ!
ആ കാലുകള്‍ നീക്കൂ രാജാവേ.
ശരി, അതെടുക്ക്.
മോർഡോറിലേക്ക് സ്വാഗതം.
എല്ലുമുറിയെ പണിയെടുത്താൽ, പല്ലുമുറിയെ തിന്നാം.
മറിച്ചാണെങ്കിൽ തല ഈ മണ്ണികിടന്നുരുളും.
നീ ഉറുക്സിന്‍റെ പിതാവായ അദാറിനോട് കൂറ് പുലര്‍ത്തുന്നുണ്ടോ കുട്ടീ?
ഇത് ഇപ്പൊ ആ പഴയ തെക്ക് ദേശം അല്ല
മോർഡോറില്‍ ഒന്നുകില്‍ നിങ്ങള്‍ തലകുനിക്കണം അല്ലെങ്കില്‍ നിങ്ങള്‍ ചോരയൊലിക്കണം.
ശരി, നിന്നോടാ ചോദ്യം. അദാറിനോട് നീ കൂറുപുലര്‍ത്തുന്നുണ്ടോ?
ഈ ഒന്ന് ഞാനെടുക്കും!
പിതാവേ, തെക്ക് ദേശങ്ങളുടെ രാജാവ് സ്വയം കീഴടങ്ങി.
അയാള്‍ ഉടമ്പടി ആഗ്രഹിക്കുന്നുവെന്ന് പറയുന്നു.
എന്‍റെ ജനത്തെ വിടൂ.
അല്ലെങ്കില്‍ നിന്‍റേത് മരിക്കും.
എന്‍റെ ആളുകള്‍ ഈ പ്രദേശങ്ങളിലെ മനുഷ്യരെ പരാജയപ്പെടുത്തി.
അവരെ സഹായിക്കാന്‍ വന്ന എല്‍ഫുകളെ ഞങ്ങള്‍ തോല്‍പ്പിച്ചു.
അവരുടെ സഖ്യകക്ഷികളായ കടലിന് അപ്പുറമുള്ള മനുഷ്യരെ പോലും ഞങ്ങൾ പരാജയപ്പെടുത്തി.
ഞങ്ങള്‍ക്ക് പേടിക്കാനായി ആരും അവശേഷിക്കുന്നില്ല.
ഒന്നുണ്ട്.
ഗലാദ്രിയൽ പരാജയപ്പെട്ടപ്പോൾ, അവളൊരു പുതിയ സഖ്യകക്ഷിയെ കണ്ടെത്തി.
ഒരു ദുർമന്ത്രവാദി, പുതിയൊരു ആയുധം നിർമ്മിക്കാൻ എൽവ്സിനെ സഹായിക്കും.
നിങ്ങൾ അയാളെപ്പറ്റി അവളോട് പറഞ്ഞിരുന്നു.
ജഡീഗമല്ലാത്ത ആ ശക്തിയെക്കുറിച്ച്.
നീ ആ വാക്കുകള്‍ ഓര്‍ക്കുന്നുണ്ടോ?
നിന്‍റെ ജനത്തെ ഒരിക്കൽ കൂടി തൻ്റെ സൈന്യത്തിൽ
അടിമകളായി ഉപയോഗിക്കാൻ അവനെ അനുവദിക്കുന്ന ഒരു ശക്തി.
എൻ്റെ ജനത്തെ മോചിപ്പിക്കൂ, അവനെ എവിടെ കണ്ടെത്താമെന്ന് ഞാൻ പറയാം.
അങ്ങനെ നിനക്ക് അവനെ നശിപ്പിച്ച് അവൻ്റെ തിന്മയിൽനിന്ന് നമുക്ക് ഒഴിവാകാം.
ഇല്ല, തിരുമനസ്സേ.
ഈ മന്ത്രവാദിയെപ്പറ്റി നിനക്കറിയാവുന്നതെല്ലാം നീ എന്നോട് പറയും.
ഇല്ലെങ്കില്‍ നിന്‍റെ കഴുത്ത് ഞാനരിയും.
ഞാന്‍ മരിച്ചാല്‍, എനിക്കറിയാവുന്നതൊക്കെ എന്നോടൊപ്പം ഇല്ലാതാവും.
നിനക്കെന്നെ കൊല്ലാനാവില്ല.
ഒടുവില്‍, നീ അതിനായി എന്നോട് യാചിക്കും.
തിരുമനസ്സേ.
പിതാവേ, അവന്‍ പറഞ്ഞത്...
സൗറോണിന്... ഒരിക്കലും തിരിച്ചുവരാനാവില്ല, അവന് കഴിയുമോ?
ഇല്ല.
സൗറോൺ മരിച്ചു.
കൃമികളേ, മുട്ടുകുത്ത്!
നിങ്ങളുടെ കണ്ണില്‍ അത് കാണാനുണ്ട്.
കഴിഞ്ഞ രാത്രിയിലും നിങ്ങള്‍ ആ സ്വപ്നം കണ്ടു, ഇല്ലേ?
നിങ്ങള്‍ കാണുന്ന സ്വപ്നം എന്നോട് പറഞ്ഞാല്‍, ഒരു പക്ഷേ എനിക്ക്...
അതിനുത്തരം കണ്ടെത്താനായേക്കും.
നമ്മള്‍ ആ നക്ഷത്രങ്ങളിൽ എത്തുമ്പോൾ എന്താണ് കണ്ടെത്താൻ പോകുന്നത്
എന്നതിൻ്റെ സൂചനയായിരിക്കാം അത്...
അത് ആ ചൂടാണ്. അത്രയേയുള്ളൂ.
അല്ല. അതങ്ങനെയാകാന്‍ വഴിയില്ല.
കല്‍മരങ്ങള്‍.
നമ്മള്‍ വെറുതെ കറങ്ങി തിരിയുകയാ.
നമ്മുടെ വഴി കുഴപ്പത്തിലാക്കുന്ന എന്തോ തിന്മ ഈ സ്ഥലത്ത് ഉണ്ടാവണം.
അതങ്ങ് സമ്മതിക്ക്. നമുക്ക് വഴി തെറ്റി.
പേടി ആരോഗ്യം ക്ഷയിപ്പിക്കുകയെ ഉള്ളു നോറി.
നമ്മള്‍ ക്ഷമ കാട്ടുന്നതാ കൂടുതല്‍ ബുദ്ധി.
ഒച്ചുകൾ തീർന്നതിന് ശേഷം നമ്മൾ ഒന്നും കഴിച്ചിട്ടില്ല.
ഇവിടെ ആഹാരം കിട്ടുന്ന ഒരു സ്ഥലവുമില്ല.
ഇല്ല, നടക്കില്ല.
അങ്ങനെ പറയാതെ.
ചിലപ്പോൾ ഫലമുണ്ടായേക്കാം. ഒന്ന് ശ്രമിച്ച് നോക്കുന്നതിലെന്താ?
കഴിഞ്ഞ തവണ ഞാനങ്ങനൊന്ന് ചെയ്തപ്പോള്‍ സംഭവിച്ചതെന്താണെന്നത് നീ മറന്നോ?
അകലേക്ക് മാറ്.
നോറി, അകലേക്ക് പോ.
ഇപ്പോള്‍ ശരിയായോ?
നിങ്ങളത് ചെയ്തു. നമുക്ക് ദിവസങ്ങളോളം ഭക്ഷണം കഴിക്കാനുള്ളതുണ്ട്.
ഇത്രയും ഖിന്നനാകേണ്ട.
നമുക്ക് കുറച്ച് ഭക്ഷണം തരാൻ ഞാൻ ആവശ്യപ്പെട്ടു, നിങ്ങൾ അത് ചെയ്തു.
ആര്‍ക്കും മുറിവ് പറ്റിയില്ല.
എനിക്ക് നിയന്ത്രണം വിട്ടു.
അതിനാൽ നിയന്ത്രണം നഷ്ടപ്പെടാതിരിക്കാൻ നിങ്ങൾ പഠിക്കണം.
സ്വപ്നത്തിൽ, ഒരു തരം... ചില്ലയുണ്ട്.
നക്ഷത്രങ്ങള്‍ക്ക് കീഴെ.
ഞാനത് പിടിക്കാന്‍ കൈ നീട്ടുമ്പോള്‍...
ബാക്കി പറ, എന്ത് സംഭവിക്കും?
ചില കാര്യങ്ങള്‍ ഉറക്കെ പങ്കിടാതിരിക്കുന്നതാണ് നല്ലത്.
പക്ഷെ, നിങ്ങൾ അതിനെക്കുറിച്ച് സംസാരിച്ച് തുടങ്ങിയല്ലോ.
അതുകൊണ്ട് ഇപ്പോൾ അതിനെപ്പറ്റിയുള്ള നിഗൂഢത ശരിയല്ല, അല്ലേ?
ഒരു പക്ഷേ, മാന്ത്രികര്‍ എല്ലായ്പ്പോഴും ശരിയാവണമെന്നില്ല.
-തൊണ്ടയിൽ കൂടി ഇഴയുന്നതും അറിയുന്നുണ്ട്. -അതാണ് ഏറ്റവും നല്ല ഭാഗം.
അവര്‍ നൃത്തം ചെയ്യുകയാണ്.
പോപ്പീയും ഞാനും, കൊച്ചുമൂട്ടപ്പാട്ടുകള്‍ പാടുമായിരുന്നു,
അവർ നൃത്തം ചെയ്യുമ്പോള്‍ വേണ്ട സംഗീതത്തിനായി, അവരപ്പോ...
ശരി.
ഒരു ഹാര്‍ഫൂട്ടിന് ഗൃഹാതുരത്വം അനുഭവപ്പെടുന്നത് സ്വാഭാവികം.
അത് പ്രയാസമാണെന്ന് എനിക്കറിയാം. അത് വെറും...
ശരി.
ഈ പ്രയാസം വ്യത്യസ്തമാണ്.
വിചിത്രമായത്, പിന്നില്‍ വിട്ടുപോകുന്നത് എന്താണോ, അതാവും ചുമക്കാന്‍ ഏറെ ഭാരമുള്ളത്.
എനിക്കും അതുപോലെ ഗൃഹാതുരത്വം ഉണ്ട്.
നിങ്ങളുടെ വീടുപോലും നിങ്ങളോർക്കുന്നില്ല.
ഇല്ല.
ചിലസമയങ്ങളില്‍, എന്നിരുന്നാലും അതിൻ്റെ ഒരു തിളക്കം ഞാൻ കാണുന്നുണ്ട്.
എനിക്ക് ഓര്‍ക്കാനോ പേരുപറയാനോ അറിയാത്ത ഒരു വികാരത്തിനായുള്ള ആഗ്രഹം.
പക്ഷെ എനിക്കറിയാം സത്യമാണതെന്ന്.
അസ്തമയത്തിന് തൊട്ടപ്പുറം.
നമ്മെ ആരോ പിന്തുടരുന്നുവെന്ന് തോന്നുന്നു.
വരൂ തിരുമനസ്സേ.
രാജാക്കന്മാര്‍ക്കുപോലും ആഹാരമില്ലാതെ നീങ്ങാനാവില്ല.
നീ എന്താ തുറന്നുപറയാത്തത്?
സൗറോണിനെപ്പറ്റി നിനക്ക് അറിയാവുന്നതെല്ലാം നീ വയസ്സായ വാൽഡ്രഗിനോട് പറയൂ.
വേദന നീ ആസ്വദിക്കുന്ന എന്തോ ആയിരിക്കണം.
പിതാവ് എന്നെ വിട്ടയച്ചുകഴിഞ്ഞാല്‍ ഞാന്‍ നിന്നെ കൊല്ലും.
നീ ഇവിടെയാണെന്ന് അദാർ ഓര്‍മ്മിക്കുന്നതുപോലുമില്ല.
ലിൻഡൻ ദ ഗ്രേ ഹെവൻസ്
മൂര്‍ത്തത.
വാലിനോറില്‍ മാത്രമേ മൂര്‍ത്തതയുള്ളൂ.
നന്ദി മാസ്റ്റര്‍ കിർദ്ദാൻ.
ഇനി നീ ഒളിച്ചിരിക്കേണ്ടതില്ല.
മാസ്റ്റര്‍ കിർദ്ദാൻ.
എൻ്റെ അപ്രതീക്ഷിത സന്ദർശനം ദയവായി ക്ഷമിക്കുക,
എനിക്ക് പോകാൻ മറ്റൊരിടമില്ല.
നിങ്ങളാണ് നമ്മുടെ ഇടയിലെ ഏറ്റവും പ്രായമുള്ളവനും ബുദ്ധിമാനും.
ഒരു യുഗത്തിലെ നമ്മുടെ ഏറ്റവും വലിയ പരീക്ഷണമാണ് എല്‍ഫുകള്‍ നേരിടുന്നത്.
നിങ്ങളുടെ ചുമതലയിലുള്ള എന്തോ കാര്യവുമായാണ് വരവെന്ന് മനസ്സിലാക്കുന്നു.
കടലിനേക്കാള്‍ ഇരമ്പുന്ന എന്തോ ഒന്ന്.
നിങ്ങളെന്താണിവിടെ കൊണ്ടുവന്നത്?
കെലെബ്രീമ്പോർ പ്രഭുവിന് ഇത് നേരിട്ട് നല്‍കാനുള്ളതാണ്.
അദ്ദേഹത്തെ അറിയിക്കണം,
ഹാല്‍ബ്രാൻഡ് സൗറോൺ ആണ് എന്നുള്ളത്.
വേഗത്തില്‍ പോകണം,
നിങ്ങളുടെ വഴിയിലുള്ള ഒരപരിചിതനെയും വിശ്വസിക്കരുത്.
ശരി പ്രഭോ.
ഞാനിതുവരെ നന്ദി പറഞ്ഞില്ല. മോതിരങ്ങളുടെ കാര്യത്തില്‍ എന്നെ വിശ്വസിച്ചതിന്.
നിന്നെ വിശ്വസിച്ചെന്നോ?
കമാന്‍ഡര്‍, കാര്യങ്ങള്‍ വ്യക്തമാക്കാം.
നീയും ഞാനും ഒരു കാരണത്താൽ തൽക്കാലം യോജിച്ചിരിക്കയാണ്,
കാരണം നിന്‍റെ പ്രവർത്തനങ്ങള്‍ ഞങ്ങള്‍ക്ക് മറ്റൊരുവഴി ശേഷിപ്പിച്ചില്ല.
നീ കാരണം നമ്മുടെ ശത്രു ജീവനോടിരിക്കുന്നു.
നീ കാരണം ഞങ്ങൾക്ക് മോതിരങ്ങളുടെ ഗുണം പരീക്ഷിക്കുകയല്ലാതെ വേറെ വഴിയില്ല.
നീ ചെയ്തതിൻ്റെ പേരിൽ നിന്നെ
ചങ്ങലയ്ക്കിട്ട് എറ്റൻമോർസിലേക്ക് എറിയണമായിരുന്നു.
പിന്നെന്തുകൊണ്ട് ചെയ്തില്ല?
ഞാനത് പരിഗണിക്കുകയാണ്.
മഹാരാജൻ, ഞാനങ്ങയോട് സത്യം ചെയ്യുന്നു,
അവനെ നശിപ്പിക്കുകയും ഇത് ശരിയാക്കുകയും ചെയ്യുന്നത് വരെ ഞാൻ നിർത്തില്ല.
ഞാൻ മറിച്ച് വിചാരിച്ചിരുന്നെങ്കിൽ നീ ഇപ്പോഴിവിടെ കാണുമായിരുന്നില്ല.
മഹാരാജൻ, ഞങ്ങള്‍ക്ക് മോതിരങ്ങൾ കണ്ടെത്താനായില്ല.
പാറയിൽ വെള്ളം തൊടുന്നിടത്തെല്ലാം ഞങ്ങൾ തിരഞ്ഞു, എന്നിട്ടും,
അവന്‍റെ ഒരു തുമ്പും കിട്ടിയില്ല.
-ഒരുപക്ഷേ വെള്ളച്ചാട്ടം- -ഇല്ല.
എൽറോണ്ട് ജീവിച്ചിരിക്കുന്നു.
തിരച്ചില്‍ വിപുലമാക്കൂ.
എല്ലാ കടത്തുകളിലും കാവലുണ്ടാവണം. അവൻ രക്ഷപെടാൻ പാടില്ല..
രക്ഷപ്പെടലല്ല അവന്‍റെ പദ്ധതി.
അര്‍ത്ഥം?
മോതിരങ്ങള്‍ നശിപ്പിക്കുന്നതിനെപ്പറ്റി അവന്‍ പറഞ്ഞു.
തനിക്ക് വിശ്വസിക്കാവുന്ന ഒരാളെ എൽറോണ്ട് തേടും.
ബുദ്ധിമാനായ, മുതിര്‍ന്ന ഒരാളെ...
ആ ആളിന്‍റെ ശബ്ദം ബഹുമാനം കൊണ്ടുവരും.
അങ്ങയില്‍ നിന്ന് പോലും.
കാര്യങ്ങള്‍ തന്‍റെ ഗതിക്ക് കൊണ്ടുവരാന്‍ കഴിയുന്ന ഒരാളെ.
അങ്ങേയ്ക്ക് അവ പരിശോധിക്കാം.
കെലെബ്രീമ്പോറിന്‍റെ സൃഷ്ടി ഞാന്‍ കണ്ടിട്ടുണ്ട്.
-അദ്ദേഹം അസാധാരണനാണ്. -അദ്ദേഹം അതാണ്.
അത്തരം ശക്തിയുള്ള വസ്തുക്കളുണ്ടാക്കിയാല്‍, അവ കാണുന്നവരുടെ ഹൃദയത്തെ മാറ്റിമറിക്കും
എന്ന് ഒരു ദിവസം അദ്ദേഹം പറഞ്ഞത് ഞാനോർക്കുന്നു.
നീ പറയുന്നതുപോലെ,
ഈ മോതിരങ്ങള്‍ എൽഫും എൽഫും പരസ്പരം എതിരിടാനിടയാക്കിയെങ്കില്‍...
അദ്ദേഹം വിജയിച്ചു എന്ന് കണക്കാക്കണം.
ഒരുപക്ഷെ കെലെബ്രീമ്പോറിന് ഇക്കാര്യത്തില്‍ കയ്യില്ലായിരിക്കാം.
നീ എന്നോട് പറഞ്ഞത് സത്യമാണെങ്കില്‍,
സൗറോണിന്‍റെ സ്പര്‍ശമേല്‍ക്കാതെ നിര്‍മ്മിച്ചതാണ് ഈ മൂന്ന് മോതിരങ്ങള്‍.
ശത്രു കൗശലക്കാരനാണ്.
മോതിരങ്ങള്‍ അവൻ്റെ ഒരു തന്ത്രമായിരിക്കാം.
നമ്മുക്കിതുവരെ മനസ്സിലാകാത്ത വലിയ മറ്റെന്തോ പദ്ധതി ആയിരിക്കാം അവൻ്റെത്.
നീ എന്താണ് എന്നോട് ആവശ്യപ്പെടുന്നത്?
ഈ മോതിരങ്ങള്‍ നശിപ്പിച്ചേ തീരൂ.
അങ്ങനെ ചെയ്താല്‍ എൽഫ് യുഗം അവസാനിക്കും.
നമ്മള്‍ മധ്യ-ഭൂമിയെ അതിന്‍റെ വിധിക്ക് വിടുകയായിരിക്കും ചെയ്യുക.
അങ്ങ് അത് സ്വീകരിക്കുമോ?
മറിച്ചുചെയ്താല്‍ ശത്രുവിൻ്റെ തന്ത്രങ്ങൾക്ക് ഇരയാകുക എന്നാണെങ്കിൽ...
അതെ.
നീ നിൻ്റെ പിതാവിന് അഭിമാനിക്കാന്‍ വക നല്‍കൂ.
വളരെ പണ്ട്, ഒരു യുദ്ധം നടന്നു.
ഭൂഖണ്ഡങ്ങളുടെ അസ്ഥികളായിരുന്നു അവരുടെ ആയുധങ്ങൾ.
ഇപ്പോഴും, നമ്മുടെ ഉൾക്കടൽ കടലുമായി ചേരുന്നിടത്ത്,
കടൽത്തട്ടില്‍ വളരെ ആഴത്തിലുള്ള ഒരു മുറിപ്പാട് അവശേഷിക്കുന്നുണ്ട്,
അതിന്‍റെ അറ്റം മൻവേയ്ക്കല്ലാതെ മറ്റാര്‍ക്കും അറിയില്ലതാനും.
ആരെങ്കിലും ഈ മോതിരങ്ങള്‍ അതിൻ്റെ ആഴത്തിലേക്ക് എറിഞ്ഞാല്‍, അവർ--
അവനോട് ഞാനാദ്യം സംസാരിക്കട്ടെ.
മഹാരാജൻ, ദയവായി.
എൻ്റെ സുഹൃത്തിനോട് ഇത് ന്യായീകരിക്കാന്‍ എനിക്ക് അവസാനമായി ഒരവസരം തരുമോ?
ന്യായീകരിക്കുന്നത് വേഗമാകട്ടെ.
എൽറോണ്ട്?
നിന്നെ പ്രേരിപ്പിക്കാന്‍ തന്നെയാ ഞാന്‍ വന്നത്.
ഞാന്‍ പരാജിതയായാല്‍, മഹാരാജാവ് നിന്നെ ബലംപ്രയോഗിച്ച് നീക്കംചെയ്യും.
അടുത്തകാലത്തായി ഞാനാവോളം പരാജിതയായി, സുഹൃത്തേ.
ഇത്തവണ ഞാന്‍ വിജയിക്കാന്‍ സഹായിക്കില്ലേ?
എന്നെ വിശ്വസിക്കാൻ ഞാന്‍ നിന്നോട് പറഞ്ഞു, ഒപ്പം ഞാനും നിന്നെ വിശ്വസിക്കണമായിരുന്നു.
നാമിരുവരും ഇപ്പോൾ മോതിരങ്ങളിൽ വിശ്വസിക്കുന്നില്ലെങ്കിൽ, എല്ലാംനഷ്ടമാകും.
മൂന്നെണ്ണത്താൽ സമാധാനം നിലനിർത്താം.
നിനക്കോര്‍മ്മയില്ലേ?
ഈ പാത നമ്മളിരുവരും തിരഞ്ഞെടുത്തതാണ്.
-അല്ല, എനിക്കുവേണ്ടി നീ അത് തിരഞ്ഞെടുത്തു. -എൽറോണ്ട്--
നിന്‍റെ ഭയത്തിന് കാരണം, അവ കളങ്കപെട്ടെന്ന്
നിനക്ക് വിശ്വസിക്കാനാവുന്നില്ലല്ലേ..
കാരണം എന്‍റെ മനസ്സിന്‍റെ ആഴത്തില്‍,
എനിക്കറിയാം, ആ മൂന്ന് മോതിരങ്ങൾ അവന്‍റെ സ്വാധീനത്തില്‍നിന്ന് മുക്തമാണ്.
പക്ഷേ നീയോ?
വാലിനോറിന്‍റെ പ്രകാശം നിന്‍റെയാ മുഖത്ത് തിളങ്ങിയിരുന്നു ഗലാദ്രിയൽ, എന്നാല്‍
നീ അതിന്‍റെ നേര്‍ക്ക് മുഖം തിരിച്ചു.
അത് ശരിക്കും തിന്മയെ എതിരിടാനായിരുന്നോ അതോ തിന്മ നിന്നെ വിളിക്കുകയായിരുന്നോ?
നിനക്ക് കാണാനാവുന്നില്ലേ? ഇതെല്ലാം ഒരു പക്ഷേ അവന്‍റെ പദ്ധതിയായിരിക്കാം.
എനിക്ക് ശരിയെന്ന് തോന്നിയത് ഞാന്‍ ചെയ്തു.
അത് മണ്ടത്തരമായിരുന്നോ ജ്ഞാനമായിരുന്നോ എന്ന് കാലം തന്നെ വെളിപ്പെടുത്തും.
നിനക്കെത്ര സമയം ബാക്കിയുണ്ടെന്നാണ് നീ വിചാരിക്കുന്നത്?
കിർദ്ദാൻ എവിടെയാണ്?
ഗലാദ്രിയൽ, നീ ചെയ്യേണ്ടത് ചെയ്തു.
അതുപോലെ ഞാനും.
എൽറോണ്ട്.
ആ മോതിരങ്ങള്‍ എവിടെ?
പോപ്പീ!
നല്ല തേനടകൾ.
ഇപ്പോഴത്തേക്കാൾ സന്തോഷം ജീവിതത്തിൽ ഉണ്ടായിട്ടില്ല.
വീട്ടിലെല്ലാവര്‍ക്കും എങ്ങനുണ്ട്?
ഏതാണ്ട് പഴയപോലെ തന്നെ.
നിന്‍റെയമ്മ എനിക്ക് നിന്‍റെ ദൈനംദിന ജോലികൾ തന്നു,
പക്ഷേ ഞാനവ ചെയ്യേണ്ടെന്നായി നിന്‍റെ അച്ഛൻ.
നീ ഞങ്ങളുടെ പിറകേ വന്നു.
അതത്ര കഠിനമല്ലായിരുന്നു. നീ ശരിക്കും വളരെ ദൂരെ ആയിരുന്നില്ല.
ഞങ്ങള്‍ക്ക് വഴി തെറ്റിയെന്നുതോന്നി.
അങ്ങനെ നിങ്ങളതിപ്പോള്‍ സമ്മതിച്ചു.
ശരി, ഇനി നമ്മുക്ക് വഴി തെറ്റില്ല, നോക്ക്.
സഡോക്കിന്‍റെ പഴയ പുസ്തകത്തിൽ പരാതിയപ്പോ.
ഹാർഫൂട്ടുകൾ ഈ വഴിയിലൂടെ പണ്ട് സഞ്ചരിച്ചിരിക്കണം.
നോക്ക്, ഒരു മുന്നറിയിപ്പുണ്ട്,
"പാട്ടിലെ വാക്കുകൾ മറക്കരുത്, അല്ലെങ്കിൽ നിങ്ങൾ വട്ടത്തില്‍ ചുറ്റിത്തിരിയും. "
പാട്ടോ? ഏത് പാട്ട്?
നിനക്ക് ഒരു സൂചന തരാം.
പാടുകയായ്, പാടുകയായ് ദൂരെ ദേശമേ
-ആ നടത്തം പാട്ട്? -അത് ചില നിര്‍ദ്ദേശങ്ങളാണെന്ന് കരുതുന്നു.
നമ്മുടെ ആളുകൾ വർഷങ്ങളായി അലഞ്ഞുതിരിയുകയാണ്.
ഈ പാത അവർക്ക് പ്രധാനമായിരുന്നിരിക്കണം എന്ന് കരുതൂ.
നമ്മള്‍ കയറണമെന്നാ ഞാന്‍ പറയുന്നത്.
"ശിലാവൃക്ഷങ്ങൾ.. പ്രകാശ ഗോപുരമോ എൻ ഗേഹമല്ല. "
അവിടെ.
"വീഥിയൊരുക്കും നക്ഷത്രങ്ങൾ"
"കരിമണൽ ശയ്യകളും. "
"മറന്നിനിയും അത് നമ്മൾ, മുന്നേറും എന്നും"
റൂൺ ദേശത്തേക്ക് സ്വാഗതം.
വരൂ. എന്തിനുവേണ്ടിയാണ് നീ കാക്കുന്നത്?
ഇത് തുടക്കം മാത്രമാണ്.
എന്തിനാണ് നീ അതിനെ ഇങ്ങനെ നോക്കുന്നത്?
എങ്ങനെ?
മുമ്പ് നീ ഇവിടെ വന്നിട്ടുള്ളതുപോലെ.
സ്വപ്നത്തില്‍ മാത്രം.
ഒരുനാള്‍ ഇതേ അവസ്ഥയിൽ ഞാനായിരുന്നു.
യുഗങ്ങളുടെ പിറവിയുടെ ആദ്യ ദിനങ്ങളിൽ..
അധികാരം തരാം എന്ന വാഗ്ദാനത്തോടെ മോർഗോത്തിൻ്റെ കൈകൊണ്ട് അനുഗ്രഹിക്കപ്പെടാൻ
ഞങ്ങൾ പതിമൂന്ന് പേരെ തിരഞ്ഞെടുത്തു.
ഒരു പുതിയ ജന്മം.
ഇരുണ്ടതും പേരില്ലാത്തതുമായ ഒരു കൊടുമുടിയിലേക്ക് എന്നെ കൊണ്ടുപോയി.
ചങ്ങലയ്ക്കിട്ടിട്ട് സ്ഥലം വിട്ടു.
അനന്തമായ ദാഹവും വിശപ്പും അനുഭവിച്ചതിന് ശേഷം...
ഞാനത് കണ്ടു.
അവന്‍റെ സേവകന്‍റെ മുഖം.
സൗറോണിന്‍റെ മുഖം.
അത് സുന്ദരമായിരുന്നു.
ഗ്രഹണം ബാധിച്ച ചന്ദ്രനെപ്പോലെയുള്ള ചുവന്ന വീഞ്ഞ് അവൻ എനിക്ക് വാഗ്ദാനം ചെയ്തു.
ഇരുണ്ടതും പേരില്ലാത്തതുമായ ആ കൊടുമുടിയില്‍ വച്ച്, അവനെനിക്ക് വീഞ്ഞ് തന്നു.
ഞാനത് കുടിച്ചു.
ഞാന്‍ അത് മുഴുവന്‍ കുടിച്ചു.
നിന്‍റെ ജനത്തെ സ്വതന്ത്രരാക്കിയിരിക്കുന്നു.
സൗറോണിനെക്കുറിച്ച് നിനക്കറിയാവുന്നത് ഇപ്പോള്‍ പറയൂ.
സൗറോൺ ഒരു പുതിയ രൂപത്തില്‍ തിരിച്ചുവന്നിരിക്കുന്നു.
അവന്‍ ഏത് രൂപമാണ് സ്വീകരിച്ചിട്ടുള്ളതെന്ന് എനിക്ക് ഇതുവരെ തീര്‍ച്ചയില്ല.
പിന്നെ നിന്നെക്കൊണ്ട് എനിക്കെന്ത് പ്രയോജനം?
അങ്ങേയ്ക്കില്ലാത്ത ഒന്ന് എനിക്കുണ്ട്.
എൽഫിന്‍റെ വിശ്വാസം.
എന്നെ മോചിപ്പിക്കൂ,
ഞാൻ അവരുടെ അടുക്കൽ ചെന്ന് അവനെ കണ്ടെത്തും,
അങ്ങനെ അവനെ നശിപ്പിക്കാനായി അങ്ങയുടെ സൈന്യത്തെ അണിനിരത്താം.
നീ ഉറുക്സിന്‍റെ പിതാവായ അദാറിനോട്
കൂറു പുലർത്തുന്നുണ്ടോ?
ഉണ്ട്.
എങ്കില്‍ മുട്ടുകുത്ത്.
ഇനി, അത് സത്യം ചെയ്യ്.
-ഞാന്‍ സത്യം- -നിന്‍റെ തല എന്‍റെ പാദങ്ങളില്‍ വച്ചിട്ട്.
മോർഡോറിന്‍റെ പ്രഭുവിനെ സേവിക്കാമെന്ന് സത്യം ചെയ്യുന്നു.
എന്‍റെ ജീവിതാവസാനംവരെ...
ഒപ്പം അദ്ദേഹത്തിന്‍റെയും.
നീ എന്താ ചെയ്യുന്നത്? ദൂരെ മാറ്.
അവനെ പിന്തുടരുന്നത് ഉറപ്പാക്കൂ. ഓരോ ചുവടും.
"ഞാന്‍ നിന്നെ കൊല്ലാന്‍ പോകുകയാ. "
അത് ശരിയാണോ തിരുമനസ്സേ?
രാജാവിന് അഭിവാദ്യങ്ങള്‍.
ഓ എല്‍വന്‍ വര്‍ഗ്ഗമേ!
ഈ ഹിതര്‍ തീരത്ത് നാം ഏറെക്കാലം താമസിച്ചു
ഇപ്പോള്‍, ഒരു മങ്ങുന്ന രാജ്യം
വ്യാപാരം നടത്തണം, വാലിനോറിലേക്ക് കപ്പലോട്ടിക്കണം
ഓ എല്‍വന്‍ വര്‍ഗ്ഗമേ!
ശീതകാലം വരുന്നല്ലോ
നഗ്നമായതും ഇലകളില്ലാത്തതുമായ ദിവസം...
ഓ എല്‍വന്‍ വര്‍ഗ്ഗമേ!
ഇലകള്‍ അരുവിയില്‍ കൊഴിഞ്ഞുവീഴുന്നു
നദി അകലേക്ക് ഒഴുകുന്നു
എൽദാറിന്‍റെ പ്രകാശം മങ്ങിക്കഴിഞ്ഞു.
നെരിപ്പോടിൽ നിന്ന് മാറ്റപ്പെട്ട് അണഞ്ഞു പോയ കൽക്കരിപോലെ,
നമ്മളും എന്നെന്നേക്കുമായി അണഞ്ഞു പോകും സ്വഭാവനത്തിലേക്ക് തിരിച്ചു പോയില്ലെങ്കിൽ.
അങ്ങനെ അത് സംഭവിച്ചു,
മധ്യ-ഭൂമിയിലെ നമ്മുടെ ദിനങ്ങള്‍... അവസാനിച്ചു.
മഹാരാജൻ, പരിപൂര്ണത വാലിനോറില്‍ മാത്രമല്ല കാണാനാവുക.
അത് ഇവിടെയുമുണ്ട്.
കെലെബ്രീമ്പോർ മധ്യ-ഭൂമിയിലേക്ക് അത് കൊണ്ടുവന്നിട്ടുണ്ട്.
അരുത്!
ഗലാദ്രിയൽ.
അരുത്.
ഈ പുതിയ ആല വളരെ സവിശേഷമായിരിക്കുന്നു, പ്രഭു
അതെ, തീര്‍ച്ചയായും.
മോതിരങ്ങള്‍ പ്രവര്‍ത്തിച്ചെന്ന് ആശിക്ക്, അപ്പോഴവ ഉപയോഗിച്ചു നോക്കാം.
ക്ഷമിക്കണം പ്രഭോ, ഇപ്പോ ഒരു സന്ദേശവാഹകന്‍ വന്നു.
ലിൻഡനില്‍ നിന്നുള്ള വിവരമാണോ?
മറിച്ചാണ് പ്രഭോ. ഈ സന്ദേശവാഹകന്‍ തെക്ക് ദേശങ്ങളില്‍ നിന്നാണ്.
അവന് സന്ധിസംഭാഷണം വേണമെന്നാണ് പറയുന്നത്.
അപ്പോള്‍, പ്രഭോ? അദ്ദേഹത്തിന് പ്രവേശന അനുമതി കൊടുക്കട്ടെ?
മലകൾ തകർന്നടിയുന്നത് ഞാൻ കണ്ടു,
ജലാശയങ്ങൾ വറ്റി വരളുന്നതും.
പിന്നെ മേഘങ്ങള്‍. കറുത്തവ. വെളുത്ത ഗോപുരങ്ങൾക്ക് മീതെ ഒത്തുകൂടുന്നത്.
ദി ലോർഡ് ഓഫ് ദ റിംഗ്സ് : ദി റിംഗ്സ് ഓഫ് പവര്‍ ഈ സീസണില്‍
കൊടുങ്കാറ്റ് വരികയാണ്.
നിങ്ങൾ തയ്യാറാകൂ.
ഞാന്‍ നിങ്ങളെ കാത്തുനില്‍ക്കുകയാണ്.
എന്തോ അവരെ ഉണർത്തി.
അല്ല. ആരോ ആണ്.
ശത്രുക്കളെ കബളിപ്പിക്കാൻ അവന്‍ പുതിയ രൂപം സ്വീകരിച്ചതായി പറയപ്പെടുന്നു.
-നീ ആരാണ്? -അന്നറ്റാർ.
സമ്മാനങ്ങളുടെ പ്രഭു
സൗറോൺ തനിച്ചാണ്, സഖ്യകക്ഷിയോ സൈന്യമോ ഇല്ലാതെ.
അവന് സൈന്യങ്ങളല്ല വേണ്ടത്... മോതിരങ്ങളാണ്.
ഏഴ് മോതിരങ്ങള്‍. ഏഴ് ഡ്വാർഫുകൾ. ഓരോന്നിലും ശക്തി ബന്ധിക്കപ്പെട്ടിരിക്കുന്നു.
അങ്ങ് എൽഫുകളെ രക്ഷിച്ചു.
മനുഷ്യര്‍ക്ക് മോതിരങ്ങൾ നല്‍കാന്‍ നമുക്ക് കഴിയില്ല.
ദൂഷണത്തിന്‍റെ അപകടസാധ്യത വളരെ ഉയര്‍ന്നതാണ്.
യഥാർത്ഥ സൃഷ്ടിക്ക് ത്യാഗം ആവശ്യമാണ്.
ആ മോതിരങ്ങൾ ധരിക്കാനുള്ള തീരുമാനമെടുക്കുക വഴി,
നിങ്ങളെല്ലാവരും അവൻ്റെ സഹകാരികളാകാൻ തീരുമാനിക്കുകയാണ് ചെയ്തത്.
ആ മോതിരം ഊരി മാറ്റ്.
ഞാന്‍ അവനെ പരാജയപ്പെടുത്തും. എന്ത് വില കൊടുത്തും.
അരുത്! ഇതാണ് സൗറോണിന് ആവശ്യം!
സവിശേഷമായ എന്തെങ്കിലും ചെയ്യണമെന്ന ലക്ഷ്യം എനിക്കുണ്ടായി.
പ്രശ്നങ്ങള്‍ വരുമ്പോള്‍ നീ ശാന്തനായിരിക്കണം.
ഈ മായജാലം. അങ്ങ് ഇതെന്നെ പഠിപ്പിക്കുമോ?
നീ അതിന് യോഗ്യനാണെന്ന് തെളിയിച്ചാല്‍.
സൗറോൺ പടിഞ്ഞാറ് പിടിമുറുക്കിയിരിക്കുകയാണ്. കിഴക്ക് ഒരു ദുർമന്ത്രവാദിയും.
മധ്യ-ഭൂമിയിലെ ഓരോ ജീവനും അപകടത്തിലാണ്.
അങ്ങ് അവരെ നാശത്തിലേക്ക് തള്ളിവിടുമോ?
നമുക്കൊരുമിച്ച് ഇത് ശരിയാക്കാം.
-ആരും പാത വിട്ടുപോകുന്നില്ല. -ആരുമൊറ്റയ്ക്ക് നടക്കില്ല.
എനിക്ക് നിന്‍റെ പിന്തുണ വേണം. എനിക്കതിപ്പോള്‍ വേണം.
കെലെബ്രീമ്പോർ, നമ്മുക്ക് ചില ജോലികൾ തീർക്കാനുണ്ട് .
ഉപശീർഷകം വിവർത്തനംചെയ്തത് പുനലൂർ ചന്ദ്രശേഖരൻ
ക്രീയേറ്റീവ് സൂപ്പർവൈസർ: വിജേഷ് സി. കെ